C.C.R.P./ 19.04.2019

COMUNICAT DE PRESĂ

I.T.M. Gorj a dispus, astăzi, sistarea lucrărilor pe şantierul din comuna Stoina, unde, ieri, patru persoane au suferit un accident de muncă. Lucrările vor putea fi reluate după ce angajatorul va remedia problemele care pun în pericol siguranţa şi sănătatea muncitorilor.

De asemenea, având în vedere că este vorba despre un accident de muncă cu victime multiple, evenimentul va fi cercetat de către I.T.M. Gorj, nu de angajator, urmând ca, la finalizarea dosarului, inspectorii de muncă să dispună măsuri conform legislaţiei în domeniul securităţii şi sănătăţii în muncă.

Neli Matei,

Purtător de cuvânt I.T.M. Gorj